Nekaj gradiv in vsebin »mojih točk«:

4.a) Poročilo o TK 5 Prekmurje:

TK 5 je potekal v Prekmurju od 26.-28.4. 2015, začel se je po SOL (DP Ultra dolge) tekmi. Udeležilo se ga je 38 oseb (od tega 5 vodij OK Polaris), občasno pa so na posameznih treningih sodelovali še nekateri (ti niso koristili spanja ali prehrane TK). Med udeleženci je bilo 10  fantov in 6 deklet, kandidatov za mladinske reprezentance, ostali so bili mlajši (skupina OK Komenda in OK Brežice) ali starejši (člani, skrbniki mlajših), vsi pa so se lepo vključili v delo in v treninge, trudili smo se vsem omogočiti ustrezne treninge, po potrebi so nam starejši tudi pomagali pri nekaterih izvedbah, za kar se lepo zahvaljujemo. Bivali smo v OŠ Kobilje, se hranili v gostišču Smej. Opravili smo naslednje treninge:

-          Trening po tekmi (ponavljanje etap, iztek, tehnika),

-          Izbirna tekma

-          Trening štartov

-          Trening azimutov

Vsak trening je bil izveden na nekoliko drugem delu terena, do vseh pa smo odhajali peš, kombinirali smo uporabo terensko izdelane O-karte in kart izdelanih na osnovi Lidarskih podatkov brez terenskega pregleda. Zaradi dežja zadnji dan smo odpovedali predviden trening na povratku na Stražunu. Po večerih smo poleg analiz pogledali izkušnje udeležencev WSOC Turčija, drugi večer je Jan predstavili prihodnje načrte mladinske reprezentance. Finančno poročilo je bilo že posredovano, proge za v arhiv še ne.

5.a) Pripeto stanje veljavnosti licenc trener 1 in vaditelj, vsem vaditeljem konec novembra 2015 veljavnost licenc poteče, vsak, ki želi podaljšanje je v skladu z licenčnim pravilnikom dolžan sam predlagati podaljšanje veljavnosti.

5.e) V letu 2015 poteče veljavnost velikemu številu programov usposabljanja na področju športa, tudi obema OZS. V skladu s sklepom Komisije za programe usposabljanj in izobraževanj v športu Strokovnega sveta RS za šport naj bi pol leta pred iztekom začeli s postopki priprave novih programov. Pripeta naša veljavna programa, ki ju ali predlagamo nespremenjena v podaljšanje ali pa pred tem sprejmemo morebitne spremembe.

Ne pozabite na predstavitev brezdotičnega Sport ident sistema uro prej ob 17.00, tudi na FGG.

Parkiranje kot običajno bo možno na parkirišču fakultete, vhod z Jamove, zapornica bo dvignjena, če pa ne, pa pozvonite pri zapornici na tipko in povejte, kam greste, da vam vratar odpre.

Pozdrav,

Dušan.